Եվրոպայի խորհրդի տեղական և տարածքային իշխանությունների կոնգրեսի տնօրեն Ժան-Ֆիլիպ Բոզուլը շնորհակալություն է հայտնել նախարար Պապիկյանին ընդունելության համար և նշել, որ նախարարության հետ երկար տարիների համագործակցությունը միտված է եղել Հայաստանի համայնքների կարողությունների հզորացմանն ու ուժեղ և ինքնուրույն վարչատարածքային միավորներ ունենալուն։ Բոզուլը նաև հայտնել է, որ իրենք ուշադրությամբ են հետևել Հայաստանում տեղի ունեցած խաղաղ և անցնցում փոփոխություններին, ինչը վկայում է երկրում հաստատված իրական ժողովրդավարության մասին՝ միաժամանակ հավելելով, որ կոնգրեսը պատրաստակամ է իր իրավասությունների շրջանակներում և ունեցած գործիքակազմով աջակցել Հայաստանում սկիզբ առած բարեփոխումներին։